Ir-Regolament tal-Kunsill (KE) Nru 1650/2003
tat-18 ta' Ġunju 2003
li jemenda r-Regolament (KE) Nru 2100/94 fuq id-drittijiet Komunitarji dwar il-varjetà tal-pjanti
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,
Wara li kkunsidra l-proposta tal-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-fehma tal-Qorti ta' l-Awdituri [3];
Billi:
(1) Mad-dħul fis-seħħ tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 fuq ir-Regolament Finanzjarju Regulation applikabbli għall-budget ġenerali tal-Komunitajiet Ewropej [4], il-kunċett tal-kontroll ex ante finanzjarju ċentralizzat tbiddel b'sistemi ta' kontroll u verifika ta' kontijiet aktar moderni.
(2) L-Uffiċċju Komunitarju tal-Varjetà tal-Pjanti għandu jkollu sistema ta' kontroll u verifika ta' kontijiet simili ta' dawk ta' l-istituzzjonijiet tal-Komunità
(3) Il-prinċipji ġenerali u l-limiti li jirregolaw id-dritt ta' l-aċċess għad-dokumenti li hemm ipprovdut għalih fl-Artikolu 255 tat-Trattat tfasslu permezz tar-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 li jirrigwarda l-aċċess pubbliku għad-dokumenti tal-Parlament, tal-Kunsill u tal-Kummissjoni Ewropej [5].
(4) Meta kien addotat ir-Regolament (KE) Nru 1049/2001, it-tliet istituzzjonijiet qablu f'dikjarazzjoni konġunta li l-aġenziji u l-entitajiet simili għandhom jimplementaw regoli konformi ma' dawk ta' l-imsemmi Regolament.
(5) Disposizzjonijiet xierqa għalhekk għandhom jkunu inklużi fir-Regolament tal-Kunsill (KE) Nru 2100/94 tas-27 ta' Lulju 1994 fuq id-drittijiet Komunitarji dwar il-varjetà tal-pjanti [6] biex ir-Regolament (KE) Nru 1049/2001 jkun applikabbli għall-Uffiċċju Komunitarju tal-Varjetà tal-Pjanti, kif ukoll disposizzjoni fuq id-dritt għall-appell kontra rifjut għall-aċċess tad-dokumenti.
(6) Reglament (KE) Nru 2100/94 għandu għalhekk jkun emendat kif jixraq,
ADOTTA DAN IR-REGOLAMENT:
Artikolu 1
Ir-Regolament (KE) Nru 2100/94 huwa b'dan emendat kif ġej:
1. Għandu jiddaħħal l-Artikolu li ġej:
"Artikolu 33a
Aċċess għad-dokumenti
1. Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2201 rigward l-aċċess tal-pubbliku għad-dokumenti tal-Parlament, tal-Kunsill u tal-Kummissjoni Ewropej [7] għandu japplika għad-dokumenti miżmum mill-Uffiċċju.
2. Il-Kunsill Amministrattiv għandu jadotta l-arranġamenti prattiċi għall-implimentazzjoni tar-Regolament (KE) Nru 1049/2001 f'sitt xhur mid-dħul fis-seħħ tar-Regolament tal-Kunsill (KE) Nru 1650/2003 tat-18 ta' Ġunju 2003 li jemenda ir-Regolament (KE) Nru 2100/94 fuq id-drittijiet Komunitarji dwar il-varjetà tal-pjanti [**] ĠU L 245, tad-29.09.03, pġ. 28.
3. Deċiżjonijiet li ttieħdu mill-Uffiċċju taħt l-Artikolu 8 tar-Regolament (KE) Nru 1049/2001 jistgħu jkunu s-suġġett ta' ilment lill-Ombudsman jew ta' azzjoni quddiem il-Qorti tal-Ġustizzja, taħt il-kondizzjonijiet provduti fl-Artikoli 195 u 230 tat-Trattat rispettivament."
2. L-Artikolu 111 għandu jkun emendata kif ġej:
(a) It-titolu għandu jitbiddel b'dan li ġej:
"Verifika ta' kontijiet u kontroll"
(b) Il-paragrafu 111(1) għandu jitbiddel b'dan li ġej:
"1. Għandha titwaqqaf funzjoni ta' verifika ta' kontijiet interna fl-Uffiċċju, mwettaq skond l-istandards internazzjonali relevanti. L-awditur intern, appuntat mill-President, għandu jkun responsabbli għalih għall-verifika ta' l-operazzjoni xierqa tas-sistemi ta' l-implimentazzjoni tal-bàġit u proċeduri ta' l-Uffiċċju.
L-awditur intern għandu jagħti parir lill-President fuq kif jipproċedi bir-riskji, billi jagħti opinjonijiet independenti fuq il-kwalità tas-sistemi ta' l-amministrazzjoni u tal-kontroll u billi jipprovdi rakkomandazzjonijiet għat-titjib tal-kondizzjonijiet ta' l-implimentazzjoni ta' l-operazzjoni u billi jippromovi amministrazzjoni finanzjarja soda.
Ir-responsabbiltà għat-twaqqif ta' sistemi interni ta' kontroll u proċeduri addattati għat-twettiq tal-funzjonijiet tiegħu għandu jkun ta' l-uffiċċjal li qed jawtorrizza."
Artikolu 2
Dan ir-Regolament għandu jidħol fis-seħħ fl-ewwel jum tax-xahar wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fit-18 ta' Ġunju 2003.